Abugida - Wikipedia

# Abugida

### Diwar Wikipedia, an holloueziadur digor

Ur vrizhsilabenneg pe c'hoazh un damlizherenneg (saozneg "alphasyllabary") eo un abugida, da lâret eo ez eo un doare skrivañ a implij lizherennoù a ra dave da bep ur gensonenn mui ur vogalenn. N'eo ket kevatal un abugida d'ur silabenneg rik rak kemmet e vez al lizherenn diazez evit diswel penaos e rank bezañ distaget ar vogalenn a da ya heul ar gensonenn. En ur silabenneg, avat, ez eus ul lizherenn diazez ispisial evit pep silabenn hep ma vefe heñvel stumm lizherennoù oc'h ober dave da silabennoù heñvel, da skwer e vefe disheñvel-poch a lizherenn implijet evit skrivañ ar silabenn "ka" diouzh an hini implijet evit skrivañ ar silabenn "ki" hag all evel e silabenneg an tsalagi (tcherokeeg).

Da skwer, en un abugida ne vefe lizherenn diazez ebet evit ar gensonenn "k", met ul lizherenn diazez evit ar silabenn "ka" a c'hellfe bezañ kemmet e meur a doare evit lakaat anezhi da vezañ distaget "ki" pe "ku", h.a. Sinoù ispisial a vez implijet ivez, mar vez ezhomm, evit diskwel ez eo mut ar vogalenn diazez el lizherenn silabennek diazez, d.s. "kat" e lec'h "kata". Pa vez ezhomm hervez ar yezh ma vez implijet un abiguda evit he skrivañ e c'hell bezañ kemmet e meur a doare ivez al lizherennoù silabennek diazez evit skrivañ meur a gensonenn da heul hep vogalenn ebet kenetreze, d.s. "apta" e lec'h "apata".

Implijet e vez un abugida (surat batak) evit skrivañ ar yezhoù batakek komzet e norzh Sumatra

Kazi an holl yezhoù e India hag ivez dre Azia ar Gevred a vez skrivet oc'h implijout sistemoù abugida diazezet war ar skritur brahmi.

## [kemmañ] Skwerioù

- Abugida etiopek (fidel) implijet evit skrivañ an amhareg, h.a.
- Silabenneg ar c'hreeg
- Skriturioù brahmi
  - Skritur bengalek
  - Skritur burmek
  - Devanagari implijet evit skrivañ ar sañskriteg, an hindeg, h.a.
  - Skritur goudjaratek
  - Skritur gurmukhi implijet evit skrivañ ar panjabeg
  - Skritur kannadek
  - Skritur khmerek
  - Skritur laoek
  - Skritur malayalamek
  - Skritur meroitek
  - Skritur sinhalek
  - Skritur tamilek
  - Skritur telougouek
  - Skritur taiek
  - Skritur tibetek

## [kemmañ] Gwelet ivez:

- silabenneg
- abjad
- lizherenneg

## [kemmañ] Liammoù diavaez:

- "Omniglot". Lec'hienn dispar diwar-benn ar silabennegi hag an abugidaoù (e saozneg)

Adtapet diwar "http://br.wikipedia.org../../../a/b/u/Abugida.html"

Rummadoù ar bajenn: Doare-skrivañ | Yezhoniezh | Abugidaoù

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- አማርኛ
- Català
- Dansk
- Deutsch
- English
- Esperanto
- Español
- Français
- Galego
- Italiano
- 日本語
- 한국어
- Nederlands
- ‪Norsk (nynorsk)‬
- ‪Norsk (bokmål)‬
- Português
- Slovenščina